recursal/SuperWikiNEXT-32B huggingface dataset:
மாலேகல்லு கோயில்
தொடர்வண்டி நிலையம்
**அரசிகெரே** (Arsikere) என்பது இந்தியாவின் கர்நாடக மாநிலத்தின் ஹாசன் மாவட்டத்தில் உள்ள ஒரு நகரமும் வட்டமுமாகும். இந்த பகுதி அதன் தேங்காய் உற்பத்தி மற்றும் கர்நாடகாவின் இரண்டாவது பெரிய தேங்காய் சந்தையான திப்தூருக்குப் பிறகு மாலேகல்லு திருப்பதி மலையுடன் அறியப்படுகிறது. தென்மேற்கு தொடருந்து மண்டலத்திலுள்ள ஒரு முக்கிய இரயில் சந்திப்பான இது மங்களூர் மற்றும் மைசூரை வட கர்நாடகாவுடன் இணைக்கிறது. மேலும், பேளூர், ஹளேபீடு மற்றும் சரவணபெலகுளா போன்ற இரயில் வசதி இல்லாத அருகிலுள்ள இடங்களுக்கு வருகை தரும் சுற்றுலாப் பயணிகளுக்கான மைய இடமாக திகழ்கிறது.

வரலாறு
------

அரசிகெரே என்ற பெயர் போசள வம்சத்தின் இளவரசி ஒருவரிடமிருந்து உருவானது. அவர் ஊருக்கு அருகில் ஒரு ஏரியை (கன்னடத்தில் *கெரே* ) கட்டினார். *அரசி* என்றால் கன்னடத்தில் ராணி என்று பொருள். எனவே, இது 'அராசியா + கெரே' அதாவது "இராணியின் குளம்" என்றானது. இந்த ஊர் 'உத்பவ சர்வஜன விஜயம்' மற்றும் 'பல்லாலபுரம்' என்றும் அழைக்கப்பட்டது.

விஜயநகர ஆட்சியாளர்களின் கீழ், இது சென்னப்பட்ணா ஜகதேவராயரின் நிர்வாக கட்டுப்பாட்டில் இருந்தது. பின்னர் தரிகெரேவின் திம்மப்ப நாயகரின் கீழ் வந்தது. இது இறுதியாக இக்கேரியின் சிவப்ப நாயக்கரின் ஆட்சியில் இருந்தது. 1690 இல் மைசூர் உடையார்களால் இக்கேரி ஆட்சியாளர்களிடமிருந்து கையகப்படுத்தப்பட்டது.

மைசூர் உடையார்களின் ஆட்சியின் கீழ், இப்பகுதி மராட்டியர்களின் தாக்குதல்களால் பாதிக்கப்பட்டது. பின்னர் போரின் இழப்பீடாக உடையார்களால் மராட்டியர்களுக்கு மாற்றப்பட்டது.

நிலவியல்
--------

அரசிகெரே 13 ° 18′52 ″ வடக்கிலும், 76 ° 15′25 ″கிழக்கிலும் அமைந்துள்ளது. இதன் சராசரி உயரம் 807 மீட்டர்கள் (2,648 அடிகள்) ஆகும்.

ஹாசனில் இருந்து சுமார் 44 கிலோமீட்டர் (27 மைல்) தொலைவிலும், பெங்களூரு-மிராஜ் இரயில் பாதையில் பெங்களூரிலிருந்து 166 கிலோமீட்டர் (103 மைல்) தொலைவிலும், தேசிய நெடுஞ்சாலை 206 பெங்களூரு-ஹொன்னவாரா சாலை வழியாக இந்த ஊர் இருக்கிறது.

காலநிலை
-------

குளிர்கால வெப்பநிலை சராசரியாக 14 °C (57 °F) க்கு இடையில் இருக்கும் மற்றும் 26 °C (79 °F). கோடை வெப்பநிலை சராசரி 19 °C (66 °F) க்கு இடையில் மற்றும் 35 °C (95 °F) இருக்கும்.

போக்குவரத்து
------------

அரசிகெரே இரயில் சந்திப்பு மைசூர் பிரிவுக்கு சொந்தமானது. மேலும், பெங்களூரு மற்றும் ஹூப்ளி, பெங்களூரு மற்றும் சிவமோகா, மைசூரு மற்றும் சிவோகா, மற்றும் மங்களூர் மற்றும் ஹூப்ளி ஆகியவற்றுக்கு இடையேயான ஒரு முக்கிய இரயில் சந்திப்பாகும். இரயில்கள் பொதுவாக ஹாசன், பெங்களூர், ஹூப்ளி, மைசூரு மற்றும் மங்களூர் செல்லும் முன் இங்கு நிற்கின்றன.

ஏறக்குறைய 87 ரயில்கள் இங்கு நின்று செல்கின்றன. மேலும் இது மாநிலத் தலைநகரான பெங்களூரிலிருந்து 166 கி.மீ தூரத்தில் உள்ளன. இங்கிருந்து பெங்களூரு, மைசூரு மற்றும் ஹப்பள்ளி ஆகிய மூன்று இரயில்கள் தொடங்குகின்றன. இங்கிருந்து ஒவ்வொரு நாளும் சுமார் 30,000 பேர் பயணம் செய்கிறார்கள்.

படத் தொகுப்பு
-------------

* மலைக் கோயில் சாலைமலைக் கோயில் சாலை
* சிவாலயக் கோயில்சிவாலயக் கோயில்
* சிறிய திருப்பதி மலைகள்சிறிய திருப்பதி மலைகள்
* அர்சிகெரே மலைக் கோயில்அர்சிகெரே மலைக் கோயில்

மேலும் காண்க
------------

* ஹொய்சாலா கட்டிடக்கலை

மேற்கோள்கள்
-----------

1. ↑  Home | ಅರಸೀಕೆರೆ ಪುರಸಭೆ பரணிடப்பட்டது 14 மார்ச் 2013 at the வந்தவழி இயந்திரம். Arasikeretown.gov.in (10 May 2013).
2. ↑  
"Arsikere, India Page". .
3. ↑  "Archived copy". .

வெளி இணைப்புகள்
---------------

விக்கிமீடியா பொதுவகத்தில்,  
 ***Arsikere***   
என்பதின் ஊடகங்கள் உள்ளன. 

* 
* 
* Arsikere Tourism in kannada
[*தொடர்பிழந்த இணைப்பு*]
**இலிதியா சேரசுகாயா** *(Lidiya Tseraskaya)* (Russian: Лидия Петровна Цераская) (1855 - 1931)ஓர் உருசிய சோவியத் வானியலாளர் ஆவார்.

இவர் அசுத்ரகானில் பிறந்து பீட்டர்சுபர்கு ஆசிரியர் நிறுவனத்தில் பட்டம் பெற்றார். இவர் மாஸ்கோ வான்காணகத்தில் பணிபுரிந்தார். இவர் 219 மாறும் விண்மீன்களைக் கண்டுபிடித்தார். அவற்றில் 1905 இல் கண்டுபிடித்த ஆர் வி தவுரி மாறும் விண்மீன் அதன் தனித்தன்மைக்காக பெயர்பெற்றது. வெள்ளியின் மொத்தல் குழிப்பள்ளம் சேரசுகாயா இவரது நினைவாகப் பெயர் இடப்பட்டுள்ளது.

இவர் மாஸ்கோ பல்கலைக்கழகத்தில் வானியல் பேராசிரியராக விளங்கிய விதோல்டு சேரசுகியை மணந்தார். இவரது ஆய்வுக் கட்டுரைகள் "வி (W). சேரசுகி" எனும் பெயரில் வெளியிடப்பட்டன.

குறிப்புகள்
-----------

1. ↑  (ஆங்கிலம்) FindTheData : *Where does the name for the astrogeological feature Tseraskaya come from?* பரணிடப்பட்டது 2013-07-04 at Archive.today
2. ↑  Hockey, Thomas; Trimble, Virginia; Williams, Thomas R.; Bracher, Katherine; Jarrell, Richard A.; Marché, Jordan D.; Ragep, F. Jamil (2009). *The Biographical Encyclopedia of Astronomers*. Bibcode: 2009bea..book.....H.

*
**பூசி அணை** (*Bhushi Dam*) என்பது இந்தியாவின் மகாராட்டிராவில் உள்ள லோணாவ்ளாவில் உள்ள இந்திராயாணி ஆற்றின் மீது கட்டப்பட்ட கட்டுமான அணையாகும். 2014-ல், இந்திய இரயில்வே தனியார்த் துறையின் பங்கேற்புடன் பூசி அணையைச் சுற்றுலாத் தளமாக மேம்படுத்தும் திட்டத்தை அறிவித்தது.

புஷி நீர்த்தேக்கம்

வரலாறு
------

1860களின் பிற்பகுதியில் கிரேட் இந்தியன் பெனின்சுலார் இரயில்வேயின் நீராவி இயந்திரங்களுக்கான நீர் ஆதாரமாக இந்த அணை கட்டப்பட்டது. 2014-ல் கிரேட் இந்தியன் தீபகற்ப இரயில்வேயின் வாரிசான இந்திய இரயில்வேயின் மத்திய இரயில்வே மண்டலத்திற்குச் சொந்தமானது.

நீர்த்தேக்கத்திலிருந்து லோணாவ்ளா, கண்டாலா மற்றும் இரயில்வேயின் மறுபுறம் செல்லும் நிலையத்திற்கு வார்ப்பிரும்பு குழாய்கள் மூலம் தண்ணீர் கொண்டு செல்லப்பட்டது. நகராட்சி நிதியைப் பயன்படுத்தி அணை கட்டப்பட்டதால், லோணவ்ளா நகரத்திற்கும் சிறிது தண்ணீர் வழங்க ரயில்வே நிறுவனம் பின்னர் ஒப்புக்கொண்டது.

2011ஆம் ஆண்டில், இந்தியக் கடற்படை இதன் அருகே அமைந்துள்ள இந்தியக் கடற்படை நிலையமான சிவாஜியில் தன் பயிற்சி நடவடிக்கைகளுக்காகப் பூசி அணை மற்றும் புகான் ஏரியைக் கையகப்படுத்த முன்மொழிந்தது. இவ்வாறான நடவடிக்கையானது அணைக்குப் பொதுமக்கள் செல்வதைக் கட்டுப்படுத்தும் என லோணவ்ளா காவல்துறையினர் குறிப்பிட்டுள்ளனர்.

2012ஆம் ஆண்டில், மகாராட்டிரா மாநில சாலை மேம்பாட்டுக் கழகம் மும்பை-புனே விரைவு நெடுஞ்சாலையில் 9 கிலோமீட்டர்கள் (5.6 மைல்கள்) நீளமான சுரங்கப்பாதையை அமைக்க முன்மொழிந்தது. இது பூசி அணைக்குக் கீழே செல்லும்.

விபத்துக்கள்
------------

பூசி அணையில் அடிக்கடி நீரில் மூழ்கும் நிகழ்வுகள் நடைபெறுகிறது. 2012ஆம் ஆண்டு அறிக்கையின்படி, ஐந்து ஆண்டுகளில் 25 பேர் இறந்துள்ளனர்.

இந்த விபத்துகளைக் குறைப்பதற்காக, லோணாவ்ளா காவல்துறை மற்றும் ரயில்வே அணைக்கு அருகில் ஒரு கட்டுப்பாட்டு அறையை அமைத்தது, மேலும் அணையைச் சுற்றியுள்ள பகுதிகளில் மது அருந்துவதற்குத் தடை விதித்தது. இதையடுத்து, மதியம் 3 மணிக்கு மேல் அப்பகுதியில் வாகனங்கள் செல்லவும், 5 மணிக்கு மேல் அணை மற்றும் சுற்றுவட்டாரப் பகுதிகளுக்குப் பார்வையாளர்கள் செல்லவும் தடை விதிக்கப்பட்டது.

வழக்கமாகக் காலை 9 மணி முதல் மாலை 3 மணி வரை சுற்றுலாப் பயணிகள் அணையைப் பார்வையிட அனுமதிக்கப்படுவார்கள். உள்ளூர் பேருந்துகள் தவிர மற்ற அனைத்து பேருந்துகளும் இப்பகுதிக்குள் செல்ல தடை விதிக்கப்பட்டுள்ளது.

மேற்கோள்கள்
-----------

1. ↑  "Rain spreads cheer in Pune and Pimpri, tourists throng Bhushi dams". *இந்தியன் எக்சுபிரசு*. 17 July 2014.. பார்த்த நாள்: 4 December 2014.
2. 1 2  "Gazetteer of the Bombay Presidency - Poona - Chapter VI - Trade - Communication - Railway". Bombay: Gazetteer Department, Government of Maharashtra. 1885. .
3. ↑  Deshmukh, Chaitraly (19 June 2014). "A must read for those planning to visit Lonavla". *Daily News and Analysis* (Pune).. பார்த்த நாள்: 4 December 2014.
4. ↑  "No revellers at Bhushi dam site after 5pm: Cops". *தி டைம்ஸ் ஆஃப் இந்தியா* (Pune). 14 August 2014.. பார்த்த நாள்: 4 December 2014.
5. ↑ . Pune.
**இக்கேரி (Ikkeri)** என்பது இந்தியாவின் கர்நாடக மாநிலத்தில் அமைந்துள்ள சாகராவிற்குத் தெற்கே 6 கி.மீ தொலைவில் அமைந்துள்ளது. கன்னட மொழியில் இக்கேரி என்ற சொல்லுக்கு "இரண்டு வீதிகள்" என்று பொருள்.

இக்கேரியின் நாயக்கர்கள்
-----------------------

அகோரேசுவரர் கோயிலின் நந்தி மண்டபம்
 அகோரேஷ்வரா கோயிலின் உட்புறம், இக்கேரி
கோயிலின் பக்கவாட்டில் செதுக்கப்பட்டுள்ள பளிகள்
இது பொ.ச. 1560 முதல் 1640 வரை கேளடி நாயக்கர்களின் தலைநகராக இருந்தது. பின்னர் பெத்தனூர் நகராவுக்கு மாற்றப்பட்டடது. பெத்தனூர் பெயரளவிலான தலைநகராக இருந்தாலும், ஆட்சியாளர்கள் இக்கேரியின் பெயராலேயே அழைக்கப்பட்டனர். கேளடி ஆட்சியாளர்கள் தங்கள் ஆட்சியின் போது கோயில்கள், கோட்டைகள் மற்றும் ஒரு அரண்மனையை இக்கேரியில் கட்டினர். அந்த நேரத்தில் இக்கேரி நாணயங்களை அச்சிடும் ஒரு தங்கச்சாலையையும் வைத்திருந்தார். மேலும், அவர்களுடைய நாணயங்கள் இக்கேரி பகோடாக்கள் என்றும் இக்கேரி பனாம்கள் என்றும் அழைக்கப்பட்டன. இருப்பினும், நாணயச் சாலை பெத்தனூருக்கு மாற்றப்பட்டது.

கோட்டை
------

இக்கேரியின் கேள நாயக்க ஆட்சியாளர்கள் தங்கள் ஆட்சியின் போது அற்புதமான கட்டமைப்புகளைக் கட்டினர். அவர்கள் காலத்தின் கட்டமைப்புகள் முக்கியமாக போசளா-திராவிட பாணியிலான கட்டிடக்கலைகளைக் காட்டுகின்றன. கட்டமைப்புகளை நிர்மாணிக்க கிரானைட் விரிவாக பயன்படுத்தப்பட்டுள்ளது. கட்டமைப்புகளின் சுவர்கள் மற்றும் கூரைகளில் சிக்கலான செதுக்கல்கள் அந்தக் காலத்தின் பொதுவான அம்சமாகும்.

அவர்களின் கட்டடக்கலை வலிமைக்கு ஒரு சிறந்த எடுத்துக்காட்டு அகோரேசுவரா கோயில். கற்கோயிலான கோயிலின் சன்னதிக்கு முன்னால் தரையில் கேளாடி தலைவர்களில் மூன்று பேரின் உருவங்கள் வணங்குவது போல செதுக்கப்பட்டுள்ளன. ஒவ்வொன்றிற்கும் மேலே அவர்களின் பெயர்களும் பொறிக்கப்பட்டுள்ளது.

புகைப்படத் தொகுப்பு
-------------------

* இக்கேரி கோயில் வரலாறுஇக்கேரி கோயில் வரலாறு
* இக்கேரி கோயிலின் காட்சிஇக்கேரி கோயிலின் காட்சி
* நந்தி மண்டபம்நந்தி மண்டபம்
* நந்திமண்டபத்தின் மற்றொரு பார்வைநந்திமண்டபத்தின் மற்றொரு பார்வை
* அகோரேஷ்வர் கோயில்அகோரேஷ்வர் கோயில்
* கோயிலின் பக்க காட்சிகோயிலின் பக்க காட்சி
* மற்றொரு பக்கவாட்டு வேலைப்பாடுமற்றொரு பக்கவாட்டு வேலைப்பாடு
* இரங்க மண்டபம்இரங்க மண்டபம்
* நந்திநந்தி
* இக்கேரி கோயில் சுவரின் சிற்பம்இக்கேரி கோயில் சுவரின் சிற்பம்
* கோயில் வளாகத்தில் உள்ள அகோரேசுவர் சிலையின் எச்சங்கள்கோயில் வளாகத்தில் உள்ள அகோரேசுவர் சிலையின் எச்சங்கள்

மேற்கோள்கள்
-----------

1. ↑
2. ↑

* C.Hayavadana Rao, B.A. B.L. Fellow, University of Mysore, Editor, Mysore Gazetteer, 1930 Edition, Government Press, Bangalore.

* B B Susheel Kumar, Founder and Photographer at © B B Susheel Kumar
**உலவி** (Ulavi) என்பது இந்திய மாநிலமான கர்நாடகாவின் உத்தர கன்னட மாவட்டத்தில் உள்ள ஒரு கிராமமாகும். உலவி இந்தியாவின் கர்நாடக மாநிலத்தில் உள்ள கார்வாரில் இருந்து (கும்பராவாடா வழியாக) 75 கிலோமீட்டர் தொலைவில் உள்ளது.

உலவி கிராமம் லிங்காயத் நம்பிக்கையுள்ள மக்களுக்கான ஒரு முக்கிய யாத்திரைக்கான மையமாகும். லிங்காயத் நம்பிக்கையின் மிகவும் மதிப்பிற்குரிய புனிதர்களில் ஒருவரான சென்னபசவண்ணாவின் சமாதி இங்கே உள்ளது. 12 ஆம் நூற்றாண்டில், சென்னபசவண்ணா இறப்பதற்கு முன்பு கல்யாணத்திலிருந்து உலவி வரை பயணம் செய்தார். இந்த புனித சமாதிக்கு மிக அருகில் நாகலாம்பிகை, சென்னபசவண்ணாவின் தாயார் மற்றும் பசவண்ணாவின் சகோதரி பெயரிடப்பட்ட அக்கா நாகலாம்பிகை குகை உள்ளது. உலவி ஜாத்ரே அல்லது சபைகள் கர்நாடகா முழுவதிலும் இருந்து யாத்ரீகர்களை ஈர்க்கின்றன.

உலவி மேற்குத் தொடர்ச்சி மலைகளில் அமைந்துள்ளது. இங்குள்ள அடர்ந்த காடுகள் புலி, சிறுத்தை, யானை குருவி , பாம்பு மற்றும் பிற வனவிலங்குகளைக் கொண்டுள்ளன.

தண்டேலி, தார்வாடு, ஹூப்ளி ஆகியவை அருகிலுள்ள நகரங்கள் ஆகும். ஹூப்ளி, சித்ரதுர்கா, ஆவேரி மற்றும் பெல்காம் ஆகிய இடங்களிலிருந்து தர்வாடு வழியாக மூன்று தினசரி பேருந்துகள் கிராமத்திற்கு சேவை செய்கின்றன.

சிந்தேரி பாறை, காளி நதி, அனாக்சி காடுகள், சூபா அணை ஆகியவை உள்ளூர் ஆர்வமுள்ள பிற பகுதிகளாகும்.

மேலும் காண்க
------------

* கார்வார்
* மங்களூர்

குறிப்புகள்
-----------

1. ↑  "Ulavi Population - Uttara Kannada, Karnataka". .
2. ↑  Patil, Shankaragouda Hanamantagouda (2002). *Community Dominance and Political Modernisation: The Lingayats*. Mittal Publications. பக். 397. பன்னாட்டுத் தரப்புத்தக எண்:9788170998679.
***பிரிகேடியர் பால்ராஜ்*** (*Balraj*; 27 நவம்பர் 1965 – 20 மே 2008 இயற்பெயர்: பாலசேகரம் கந்தையா, கொக்குத்தொடுவாய், முல்லைத்தீவு) தமிழீழ விடுதலைப் புலிகளின் ஒரு முதுநிலை போர் முனைத் தளபதியாக விளங்கியவர். ஈழப் போர்களின் பல போர்க்களங்களை வழிநடத்தியவர். 1983 ஆம் ஆண்டு விடுதலைப் புலிகள் இயக்கத்தில் இணைந்து கொண்டார். 1991 ஆம் ஆண்டு தொடக்கம் 1993 ஆம் ஆண்டு வரையும், பின்னர் 1995 ஆம் ஆண்டு தொடக்கம் 1997 ஆம் ஆண்டு வரையும் விடுதலைப் புலிகளின் முதலாவது மரபுவழிப் படையணியான *சார்லஸ் அன்ரனி சிறப்புப் படையணியின்* முதலாவது கட்டளைத் தளபதியாக அப்படையணியை வழிநடத்தியவர். வரலாற்றுச் சிறப்புமிக்க 2000 ஆம் ஆண்டு ஆனையிறவுச் சமரில் முக்கிய பங்காற்றினார்.

அமைதிப் பேச்சுக்களின் போது 2003 ஆம் ஆண்டு சிங்கப்பூரில் பால்ராஜூக்கு இருதய அறுவைச் சிகிச்சை மேற்கொள்ளப்பட்டது. 2008 ஆண்டின் தொடக்கத்தில் 3 மாதங்கள் இவர் மருத்துவமனையில் அனுமதிக்கப்பட்டிருந்தார். 2008 மே 20 செவ்வாய்க்கிழமை அன்று பிற்பகல் 2:00 மணியளவில் பால்ராஜ் மாரடைப்பால் சாவடைந்தார்.

மேற்கோள்கள்
-----------

1. ↑  புலிகளின் மூத்த தளபதி பிரிகேடியர் பால்ராஜ் மாரடைப்பினால் காலமானார் (புதினம்)

வெளி இணைப்புகள்
---------------

* 21ம் நூற்றாண்டின் தன்னிகரில்லா போர் வீரன் பால்ராஜ் பரணிடப்பட்டது 2017-04-28 at the வந்தவழி இயந்திரம் - (தமிழில்)
* ‘Brigadier’ Balraj: Legendary commander of the LTTE பரணிடப்பட்டது 2012-06-05 at the வந்தவழி இயந்திரம் - (ஆங்கில மொழியில்)
* Brigadier Balraj passes away – LTTE - (ஆங்கில மொழியில்)
காகபுஜண்டர்
**காகபுசண்டர்** அல்லது **காகபுருடர்** அல்லது **காகபுஜண்டர்** (*Kakbhushundi*) என்பவர் சித்தர்களில் ஒருவர். இவர் ரோமச முனிவரின் தந்தை. இவர் மாயூரத்தில் (மயிலாடுதுறை) பிறந்தார். மயூரநாதனின் அருளால் சாகா வரம் பெற்று காகமாக பல ஆண்டுகள் வாழ அருள் பெற்றதால் காகபுசுண்டர் என்ற பெயர் பெற்றார். காகபுசுண்டர் நூல்கள் பல உள்ளன.அவற்றுள் சில நூல்களே அறியப்பட்டுள்ளன. இவர் காக்கை வடிவில் இருந்துகொண்டு பாடல்களைப் பாடியதாக இவரே தம் பாடல்களில் குறிப்பிடுகிறார்.
இவர் தன்னைப் புசுண்டர் என்றும்
புசுண்டமுனி என்றும்

தொன்மம்
-------

சிவசத்தியின் பேரண்ட எண்பேராற்றல்களை அட்டமா சத்திகள் என்பர். ஒரு காலத்தில் யானை, யாடு, ஒட்டகம், கரடி முதலியவற்றின் முகங்களைப் கொண்ட சிவசத்தியின் ஊர்திகள் சிவகணங்களோடு சேர்ந்து கள்ளுண்ட களிப்போடு ஆடிக்கொண்டிருந்தன. பிரம சத்தியின் வாகனங்கள் பெண் அன்னங்கள். அவை சண்டன் வாயசப் பறவையைக் கூடிக் கருவுற்றன. அப்போது பிரம சத்தியைச் சுமக்கும் வலிமையை இழந்துவிட்டன. பிரமசத்தி அந்தத் தனது ஊர்தி அன்னங்களை விருப்பம்போல் செல்லும்படி அனுப்பிவிட்டுத் தவம் மேற்கொண்டாள். அன்னங்கள் கருப்பம் முதிர்ந்து முட்டையிட்டன. அந்த முட்டைகளிலிருந்து புஜண்டன் முதலான 21 பேர் பிறந்தனர். அவர்கள் தம் தாய்மாருடன் சேர்ந்து ‘பிராமி’யை வேண்டித் தவம் செய்தனர். பிரமி தவம் கலைந்து வந்து அவர்களை அங்கிருந்த கற்பக மரத்தில் வாழுமாறு அருள் வழங்கினாள். அவர்களில் புஜண்டன் தவிர மற்றையோர் மேலும் தவம் இயற்றித் தம் உடலை அந்த மரத்தடியில் விட்டுவிட்டு வீடுபேறு அடைந்தனர். புஜண்டன் அந்த உடல்களைக் காக்கை உருக் கொண்டு காவல் புரிந்துவந்தார். வசிட்டர் தன் எட்டாம் பிறப்பில் அங்கு வந்து புஜண்டனுக்கு ஞானம் வழங்கினார். அந்த ஞானத்தால் பாடிய பாடல்களே காகபுருடர் நூல்கள்.

நூல்கள்
-------

* பெருநூல் காவியம் 1000
* ஞான காவியம் 33
* மெய் ஞான விளக்கம் 80
* உபநிடதம் 32
* சூத்திரம் 500
* ஞானக் குறள் 19
* நாடி சோதிடம்

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், 2005
* சித்தர் பாடல்கள், பிரேமா பிரசுரம், 1959, ஆறாம் பதிப்பு 1987

அடிக்குறிப்பு
-------------

1. ↑  
வாளப்பா காகமென்ற ரூபம் ஆனேன்
வடவரையின் கூடு தொத்தி இருந்தேன் பாரே – காகபுருடர் ஞானகாவியம் 49
2. ↑  
காணாத காட்சியெலாம் கண்ணில் கண்டு
காகமடா புசுண்டர் எனும் பேரும் பெற்றேன். - காகபுருடர் ஞானகாவியம் 19
3. ↑  
செப்புகின்ற புசுண்டமுனி முகத்தை நோக்கி
சிவன்மகிழ்ந்தே ஏதுமொழி செப்பு வார்,கேள் – காகபுருடர் காவியம் 16
4. ↑  செய்தி, ஞானவாசிட்டம் என்னும் வடமொழி நூல்.

உசாத்துணை
---------

* சித்தர்கள் வாழ்க்கை வரலாறு

* சைவம் வலைவாசல்
**கங்கொல்லி** (*Gangolli*) என்பது கர்நாடக மாநிலத்தின் உடுப்பி மாவட்டத்தின் குந்தாப்புரா வட்டத்திலுள்ள ஒரு நகரமாகும். இது பஞ்சகங்கவல்லி ஆற்றங்கரையோரத்தில் அமைந்துள்ளது. இது கர்நாடகாவின் மேற்கு கடற்கரையில் ஒரு மூவலந்தீவில் அமைந்துள்ளது. இதன் கிழக்கு எல்லலையாக பஞ்சகங்கவள்ளி ஆறும், மேற்கில் அரபிக் கடலும் உள்ளது.

நகரத்தின் பெயர் முதலில் "கங்குலி" என்று உச்சரிக்கப்பட்டது. ஆனால் பின்னர் படிப்படியாக இப்போது "கங்கொல்லி" என்று மாறியது. அஞ்சல் முத்திரை இன்னும் பழைய எழுத்துடனே இருக்கிறது.

வரலாறு
------

5 ஆறுகள் (சௌபர்னிகா நதி, வராஹி ஆறு, கெடகா நதி, சக்ரா நதி, மற்றும் குப்ஜா நதி ) சந்திக்கும் ஒரு தோட்டத்தின் முகப்பில் அமைந்துள்ள கங்கொல்லி இதற்கு முன்னர் "பஞ்சகங்கவல்லி" என்று அழைக்கப்பட்டது. இந்த நதியின் பெயர்கள் உள்ளூர் கன்னட பதிப்புகள் கொல்லூரு ஹோல், ஹலாடி ஹோல், ராஜாடி ஹோல், வாண்ட்சே ஹோல் மற்றும் ஹேமடி ஹோல் என்று அழைத்தன. 

1565 இல் தலிகோட்டா சண்டை தோல்வியடைந்ததைத் தொடர்ந்து விஜயநகர பேரரசில் ஏற்பட்ட கொந்தளிப்பின் போது, கங்கொல்லி கேளடி நாயக்கர்கள் ஆட்சியின் கீழ் வந்தது.  அந்த நேரத்தில் கங்கொல்லியைச் சுற்றியுள்ள மக்கள்தொகை மற்றும் செயல்பாடு குறைவாக இருந்தது. ஏனெனில் சுற்றியுள்ள பெரும்பாலான பகுதிகள் தொடர்ந்து அடர்ந்த காடுகளாக இருந்தன. கங்கொல்லி மற்றும் அதைச் சுற்றியுள்ள மக்கள் பெரும்பாலும் வீரசைவர்கள், சமணர்கள் ஆவர். அவர்களின் தொழில்கள் விவசாயம் மற்றும் மீன்பிடித்தலாகும். மொரோக்கோ நாட்டைச் சேர்ந்த பயணியான இப்னு பதூதா 13 ஆம் நூற்றாண்டில் தனது எழுத்துக்களில் கூட கங்கொல்லியிலிருந்து மேலும் உட்பகுதியிலுள்ள பஸ்ரூர் பற்றி குறிப்பிட்டுள்ளார்.

புள்ளிவிவரங்கள்
---------------

கிராமத்தின் மொத்த புவியியல் பரப்பளவு 407.04 ஹெக்டேர் ஆகும். கங்கொல்லியில் மொத்தம் 13,014 மக்கள் உள்ளனர். கங்கொல்லி கிராமத்தில் சுமார் 2,546 வீடுகள் உள்ளன. குந்தாபுராவிலுருந்து சுமார் 5 கி.மீ தூரத்தில் உள்ளது.

உசாத்துணை
---------

1. ↑  "Gangolli-a picturesque ancient holy place". mallyarmutt.org. .
2. ↑  Arabian Seas By R. J. Barendse
3. ↑  "கங்கொல்லி".. பார்த்த நாள்: 2021-06-14.
வெப்ப அயனியாக்கம் மூலம் ஓரிடத்தான் விகித பகுப்பாய்வில் காந்தப் பிரிவு பொருண்மை அலைமாலைமானிக்கருவி பயன்படுத்தப்படுகிறது.
**ஓரகத்தனிமப் பகுப்பு** (*Isotope fractionation*) என்பது ஓரகத்தனிமங்களில் ஒப்பீட்டளவில் மிகுதியான ஓரகத்தான்களை ஓரகத்தனிம புவி வேதியியல் மற்றும் பிற துறைகளில் சாதகமாகப் பயன்படுத்தப்படும் நிகழ்வுகளைக் கொண்டு பகுக்கும் செயல்முறைகளை விவரிக்கிறது. பொதுவாக, ஒரே தனிமத்தின் நிலையான ஓரிடத்தான்களில் கவனம் செலுத்தப்படுகிறது. ஐசோடோப்புகளின் விகிதங்களை அளவிடுவதற்கு ஓரிடத்தனிம-விகித பொருண்மை அலைமாலைமானி அல்லது கீழ் குவிவு வளைவு அலைமாலைமானியைப் பயன்படுத்தி ஓரிடத்தனிமப் பகுப்பை ஓரிடத்தனிமப் பகுப்பாய்வு மூலம் அளவிட முடியும், இது புவி வேதியியல் மற்றும் உயிரியல் அமைப்புகளைப் புரிந்துகொள்வதற்கான முக்கிய கருவியாகும். எடுத்துக்காட்டாக, உயிர்வேதியியல் செயல்முறைகள் உயிரியில் இணைக்கப்பட்ட நிலையான கார்பன் ஓரிடத்தனிமங்களின் விகிதங்களில் மாற்றங்களை ஏற்படுத்துகின்றன.

வரையறை
------

*A* மற்றும் *B ஆகிய* இரண்டு பொருட்களுக்கு இடையேயான நிலையான ஓரிடத்தனிமங்கள் பகிர்வு ஓரிடத்தனிமப் பின்னக் காரணி (ஆல்ஃபா) மூலம் வெளிப்படுத்தப்படலாம்:

αA-B = RA/RB
இதில் *R* என்பது கனமான மற்றும் இலேசான ஓரிடத்தனிமங்களின் விகிதம் (எ.கா. 2H/ 1 H அல்லது 18O/16O). ஆல்பாவின் மதிப்புகள் 1 க்கு மிக அருகில் இருக்கும்

வகைகள்
------

நான்கு வகையான ஓரிடத்தனிம பின்னங்கள் உள்ளன (அவற்றில் முதல் இரண்டு பொதுவாக மிக முக்கியமானவை): சமநிலை பின்னம், இயக்கவியல் பின்னம், நிறை-தனித்த பின்னம் (பொருண்மை-சார்ந்ததல்லாத பின்னம்) மற்றும் நிலையற்ற இயக்க ஓரிடத்தனிம பின்னம் ஆகியவை ஆகும்.

உதாரணமாக
--------

ஓரிடத்தனிம பின்னம் ஒரு நிலை மாறுதலின் போது நிகழ்கிறது, சம்பந்தப்பட்ட மூலக்கூறுகளில் இலேசான மற்றும் கனமான ஓரிடத்தனிமங்களின் விகிதம் மாறும்போது. நீராவி ஒடுங்கும்போது (ஒரு சமநிலைப் பின்னம் ), கனமான நீர் ஓரிடத்தான்கள் ( 18O மற்றும் 2H) திரவ நிலையில் செறிவூட்டப்படுகின்றன, அதே நேரத்தில் இலகுவான ஓரிடத்தான்கள் ( 16O மற்றும் 1H) நீராவி நிலையை நோக்கிச் செல்கின்றன.

மேலும் காண்க
------------

* ஓரிடத்தான்களைப் பிரித்தெடுத்தல்

மேற்கோள்கள்
-----------

1. 1 2  Carol Kendall (scientist) (2004). "Fundamentals of Stable Isotope Geochemistry". USGS. .
2. ↑  
McGlynn, Shawn E.; "Biological Isotope Fractionation and Earth History: From Enzymes to Cells to Ecosystems" pp 59-79 in
"Metals, Microbes and Minerals: The Biogeochemical Side of Life" (2021) pp xiv + 341.
Walter de Gruyter, Berlin.
Editors Kroneck, Peter M.H. and Sosa Torres, Martha.
DOI 10.1515/9783110589771-003
**நூற்றொகை அறிவியல் பகுப்பாய்வு** என்பது நூல்கள், கட்டுரைகள் மற்றும் பிற வெளியீடுகளை, குறிப்பாக அறிவியல் உள்ளடக்கங்களைப் பகுப்பாய்வு செய்யப் புள்ளியியல் முறைகளைப் பயன்படுத்துவது. இப்பகுப்பாய்வு முறை நூலகம் மற்றும் தகவல் அறிவியல் துறையில் பெரிதும் பயன்படுத்தப்படுகிறது. முதன்முதலில் பத்தொன்பதாம் நூற்றாண்டின் இறுதியில் வெளியான நூற்றொகைப் பகுப்பாய்வு முறை பின்னர் 1960களில் பிரைசு-கார்பீல்டு ஆகியோரின் ஆய்வுச் செயல்பாடுகளினால் முறைப்படுத்தப்பட்டது.

இது **ஆய்வின் தாக்கம்** எனவும் குறிப்பிடப்படுகிறது. அதாவது, புலமைசால் இதழ்களுக்கும் நூல்களுக்கும் ஆய்வாளர்களுக்கும் பயன்படும் வகையில் அமைந்தவொரு மேற்கோள்கள் மற்றும் உள்ளடக்க பகுப்பாய்வின் அளவறி ஆய்வாகும். ஒரு குறிப்பிட்ட ஆய்வின் வெளியீடு, மற்ற வளங்களால் எத்தனை முறை மேற்கோள் காட்டப்படுகிறது என்பதை அளவிடுவதன் மூலம் அந்த ஆய்வின் தாக்கம் மதிப்பிடப்படுகிறது. இதன்மூலம் ஒரு குறிப்பிட்ட படைப்பு மற்ற கல்வி இலக்கியங்களில் ஏற்படுத்தும் தாக்கத்தை அளவிடலாம். நூற்றொகைப் பகுப்பாய்வு எப்போதும் தரமான சக ஆய்வர்களின் மதிப்பாய்வினாலும் ஆய்வாளரின் வாதத்தினாலும் வலுவூட்டப்பட வேண்டும்.

மேற்கோள்கள்
-----------

1. ↑  அலகு 5. தமிழ்ப் பல்கலைக்கழகம்
2. ↑  இசுபிரிங்கர்
3. ↑  மேரிலாந்து பல்கலைக்கழகம்

கலைச்சொற்கள்
------------

* ஆய்வின் தாக்கம் - research impact \* புலமைசால் இதழ் - scholarly journal
* அளவறி ஆய்வு - quantitative research \* உள்ளடக்கப் பகுப்பாய்வு - content analysis
* ஆய்வு வெளியீடு - research publication \* சக மதிப்பாய்வு - peer review
**பவல் தீவு** (*Powell Island*) பூமியின் தென்முனையைச் சூழ்ந்திருக்கும் கண்டமான அண்டார்ட்டிக்கா கண்டத்தில் உள்ளது. இத்தீவு 13 கிமீ (8.1 மைல்) நீளமும் 4 கிமீ (2.5 மைல்) அகலமும் கொண்ட ஒரு குறுகிய தீவாகும். அண்டார்ட்டிகாவின் தெற்கு ஓர்க்னி தீவுகளின் மத்திய பகுதியில் உள்ள கொரோனேசன் தீவுக்கும் இலாரி தீவுக்கும் இடையில் பவல் தீவு அமைந்துள்ளது. தீவின் தெற்கு முனையானது, கொரோனேசன் தீவின் தென்மேற்கு முனையிலிருந்து கிழக்கே 7 கிமீ தொலைவில், இலெவ்வெய்ட்டு நீரிணைப்பு மற்றும் வாசிங்டன் நீரிணைப்புகளுக்கு இடையே அமைந்துள்ளது.

வரலாறு
------

1821 ஆம் ஆண்டு திசம்பரில் கடற்படைத் தளபதிகள் சியார்ச்சு பவல் மற்றும் நதானியேல் பால்மர் ஆகியோர் கூட்டுப் பயணம் மேற்கொண்டபோது பவல் தீவு கண்டுபிடிக்கப்பட்டது. 1822 ஆம் ஆண்டில் வெளியிடப்பட்ட பவலின் வரைபடத்தில் இத்தீவு பெயரிடப்படாவிட்டாலும் சரியாக பட்டியலிடப்பட்டது. 1839 ஆம் ஆண்டில் ஐக்கிய இராச்சியத்தின் நீர்வரைவியல் அலுவலகத்தால் வழங்கப்பட்ட கடல்சார் வரைபட அட்டவணையில் பவல் தீவு எனப் பின்னர் பெயரிடப்பட்டது.

பறவைகள்
-------

தெற்கு பவல் தீவின் ஒரு பகுதியான கொரோனேசன் தீவில் உள்ள இயான் பீக்சின் தெற்கே உள்ள அண்டை நாடுகளான கிறிசுடோபர்சன், பிரெட்ரிக்சன், மைக்கேல்சன் மற்றும் கிரே தீவுகளுடன், வேறு சில பெயரிடப்படாத தீவுகளும் கடலோரத்தில் அமைந்துள்ளன. 2688 எக்டேர் பரப்பளவுள்ள இப்பகுதி ஒரு முக்கியமான பறவைப் பகுதியென அடையாளம் காணப்பட்டுள்ளது. பன்னாட்டுப் பறவைகள் வாழ்க்கை சங்கம் மூலம் பன்னாட்டு பறவை வாழ்க்கை அமைப்பு பல குறிப்பிடத்தக்க கடல் பறவைகள் இனப்பெருக்க குடியேற்றங்களை ஆதரிக்கிறது. பன்னாட்டுப் பறவைகள் வாழ்க்கை சங்கத்தின் எல்லையானது அண்டார்ட்டிக் சிறப்புப் பாதுகாக்கப்பட்ட பகுதியின் 111 எல்லையால் வரையறுக்கப்படுகிறது.

மேற்கோள்கள்
-----------

1. ↑  "SCAR Gazetteer: Powell Island". Australian Antarctic Data Centre.. பார்த்த நாள்: 25 January 2016.
2. ↑  "Important Bird and Biodiversity Areas (IBAs)". Birdlife International. 25 January 2016.. பார்த்த நாள்: 25 January 2016.
3. ↑  "Southern Powell Island and Adjacent Islands, South Orkney Islands". *Management Plan for Antarctic Specially Protected Area No. 111: Measure 1, Annex B* (Antarctic Treaty Secretariat). 1995.. பார்த்த நாள்: 28 September 2013.
**பிரம்மக் கமலம்**
**இரவில் மலரும் கள்ளி** (*Night-blooming cereus*) என்பது கள்ளி வகை இனத்துச் செடியிலிருந்து இரவில் பூக்கும் மலர் ஆகும். எப்போதும் இம்மலர் இரவு நேரங்களில் தான் மலரும் தன்மை கொண்டது. இம்மலரின் வாழ்வு ஒரே நாள் மட்டுமே. இது ஓர் ஆண்டில் ஒரே தடவை மட்டும் இரவில் பூத்து ஒரே நாளில் வாடிப்போகும் தன்மை கொண்டது. இம்மலரை *இரவின் இளவரசன்* என்றும் *இரவின் இளவரசி* என்றும் அழைக்கிறார்கள்.

வகைகள் மற்றும் இனங்கள்
----------------------

மாலொஹாக்டொஸ் வகை (Melocactus matanzanus)
இதன் துணைக்குடும்பமாக காக்டோரியா வகை (Cactoideae) மலர் அறியப்படுகிறது.

* *எபிபிலம்* (பொதுவாக *பிரம்மக் கமலம்*)
* *கைலோசெரஸ்* (டிராகன் பழம்)

தோற்றம்
-------

இம்மலர்கள் பொதுவாக வெள்ளை கலந்த மஞ்சள் நிறத்தில் காணப்படுகிறது. இரவு நேரங்களில் பூப்பதால் காலை நேரத்தில் பார்க்கும்போது வாடிவதங்கி விடுகிறது. இம்மலர் பூக்கும் தாவரமானது பண்ணை வீடுகளில் குளிர்ந்த பகுதியில் வளரும் தன்மை கொண்டது.

வளர்ப்பும், பயன்பாடும்
----------------------

 ஒரு மலரின் தோற்றம் (Selenicereus grandiflorus)
இதன் பழத்திற்காகவும் நடவு செய்யப்படுகிறது. இந்த இனத்தில் அன்டட்தொஸ் (Undatus) என்ற கள்ளி வகையானது அதிகமாக பழங்களைத் தரவல்லது.

ஒருவகைப் பூ

கலாச்சாரம்
----------

* 18ம் நூற்றாண்டில் டாக்டர் ராபர்ட் ஜான் தோர்ன்டன் (Dr. Robert John Thornton) என்பவர் இந்தமலரை (புளோரா கோயில்) என்று குறிப்பிடுகிறார்.
* ஹவாய் தீவுகளில் இந்தவகையான பூக்கள் எரிமலைக் குழம்புகளில் பூக்கும் என்று அறியப்படுகிறது.

மேலும் பார்க்க
--------------

* பூக்கள்
* தாவரங்கள்

மேற்கோள்
--------

1. ↑  Hecht, Hans (1997). *Cacti & Succulents*. Sterling Pub. Co.. பக். 76. பன்னாட்டுத் தரப்புத்தக எண்:978-0-8069-0549-5. .
2. ↑

வெளி இணைப்புகள்
---------------

* Night Blooming Cereus Bud to Bloom documentation over 33 day period
* Succulent Plants
**கம்தானா** (Kamthana) என்பது இந்திய மாநிலமான கர்நாடகாவிலுள்ள பீதர் மாவட்டத்தின் பீதர் வட்டத்திலுள்ள ஒரு கிராமமாகும். பண்டைய கிராமமான இது, பீதருக்கு 10 கி.மீ தூரத்தில் உள்ளது. இது வரலாற்று பார்சவநாத தீர்த்தங்கரர் சமணக் கோவிலுக்கு புகழ் பெற்றது. வழக்கமாக ஆண்டுதோறும் பிப்ரவரியில் தேர்த் திருவிழா இங்கு நடைபெறும். .

வரலாறு
------

கி.பி 753 ஆம் ஆண்டில் இராஷ்டிரகூட இளவரசர் தந்திதுர்கன் தன்னை இறையாண்மை சக்தியாக அறிவித்தார். மல்கெடாவை தலைநகராக அறிவித்து அங்கு ஒரு சைனக் கோவிலைக் கட்டினார். நிசிதிகளின் கல்வெட்டுகளில் கம்தானாவிலும், அதைச் சுற்றியுள்ள பகுதிகளிலும் வீடுபேறு அடைவதற்காக உண்ணா நோன்பிருந்து உயிர்விடும் சல்லேகனை என்ற நடவடிக்கையில் ஈட்பட்டிருந்ததாகத் தெரிவிக்கிறது. கம்தானா என்றால் மன்னிக்கும் இடம் என்று பொருள்.

பார்சவநாத தீர்த்தங்கர சமண கோயில்
--------------------------------

கம்தானா சைனமதத்தின் மையமாக இருந்துள்ளது. இங்கு சைன முனிவர்கள் வடக்கிருத்தல் நடவடிக்கையில் இருந்துள்ளதாகத் தெரிகிறது. பரியங்கசனா பாணியில், சுமார் 115 செ.மீ உயரமும் 55 செ.மீ அகலமும் கொண்ட பார்சவநாதர் தீர்த்தங்கர சிலை ஏழு தலைகள் கொண்ட பாம்பு சிலையின் கீழ் இங்குள்ள ஒரு குகையில் நிறுவப்பட்டுள்ளது. இது சுமார் 900 ஆண்டுகளுக்கு முன்பு நிறுவப்பட்டது. குகையில் ஒரு சிறிய விளக்கு இரவும் பகலும் எரிகிறது. விளக்கின் ஒளி சுவரில் பூசப்பட்ட 1,000 கண்ணாடியில் பிரதிபலிக்கிறது. சிலையின் மார்பில் சிறீவத்சம் (வட இந்திய பாரம்பரியம்), என்ற வைர வடிவ அடையாளம் காணப்படுகிறாது.

இந்த கோயில் ஒரு பிரபலமான குருகுலத்தின் ஒரு பகுதியாக இருந்தது. பல நூற்றாண்டுகளாக, இது மாணவர்களுக்கு மத மற்றும் மதச்சார்பற்ற கல்வியை இலவசமாக வழங்கியது. ஐதராபாத்தின் நிசாம்களின் ஆட்சியில் ஒரு நூற்றாண்டுக்கும் மேலாக குருகுலமும் கோயிலும் மிகுந்த சிறப்பாக செயல்பட்டு வந்தது.

புள்ளிவிவரங்கள்
---------------

2001 இந்திய மக்கள் தொகை கணக்கெடுப்பின்படி, கம்தானாவின் மக்கள் தொகை 9634 ஆகும். இதில் 4956 ஆண்களும் 4678 பெண்களும் உள்ளனர் .

மேலும் காண்க
------------

* பீதர்
* கர்நாடக மாவட்டப் பட்டியல்
* இலக்குண்டி

மேற்கோள்கள்
-----------

1. 1 2  Village code= 449500 "Census of India : Villages with population 5000 & above". Registrar General & Census Commissioner, India. .
2. ↑  "Yahoomaps India". .  Kamthana, Bidar, Karnataka
3. ↑  "BIDAR DISTRICT IMPORTANT HISTORICAL EVENTS". .
4. ↑  "To Kamthana they flock". Deccan Herald. 2013-02-04. .

வெளி இணைப்புகள்
---------------

* பரணிடப்பட்டது 2011-06-23 at the வந்தவழி இயந்திரம்
**பரிட்டால ரவி**. ஆந்திர மாநிலத்தின் ராயலசீமா என்ற பிராந்தியத்திலுள்ள அனந்தபூர் மாவட்டத்தை சார்ந்தவர் ஆவார்.

இவர் தந்தை பரிட்டால ஸ்ரீராமுலு, ஓர் கம்மூனிசவாதி ஆவார். இவர் ராயலசீமா பகுதிகளில் இருந்த பூசுவாமி என்னும் நிலச்சுவான்தார்களுக்கு எதிராக ஏழை மக்களின் உரிமைக்காக போராடத்தை நடத்தியவர் ஆவார்.

இவரின் மக்கள் செல்வாக்கு அப்பகுதி நிலச்சுவான்தார்களால் சகித்துக்கொள்ள முடியாமல் இவரை திட்டம் தீட்டி கொலை செய்துவிட்டனர்.[]

ஸ்ரீராமுலு அவர்களது முதல் மகன் பரிட்டால ஹரீந்திரா அவர்களும் தனது தந்தை வழியஒ பின்பற்றி பல்வேறு போராட்டங்களில் ஈடுபட்டார். ஆதலால் அவரும் அப்பகுதி நிலச்சுவான்தார்களால் கொல்லப்பட்டார் .

இந்த அநியாயத்தை அழிக்க, அவர் தந்தை வழி அண்ணன் வழி வந்த மக்களை காக்க வேண்டிய கட்டாயம் பரிட்டாலா ரவீந்திரா அவர்களுக்கு ஏற்பட்டு அவர் போராட்ட களத்திற்கு வந்தார் பரிட்டாலா ரவிந்திரா அவர்கள்.

அப்போது தான் என். டி. ராமாராவ் அவர்கள் புதிதாக கட்சி தொடங்கிய காலம். அப்போது அவர் ராயலசீமா பகுதியிலுள்ள அனந்தபூர் மாவட்டத்தில் பிரச்சாரம் செய்ய போகிறார். அங்கு அவருக்கு எதிராக அவர் பிரச்சார மேடையில் நாட்டு வெடிகுண்டு வைக்கப்பட்டு வெடித்துவிடுகிறது.

அந்த சம்பவத்தால் கோவமுற்று, இவர்களை யாரை வைத்து அடக்கமுடியும் என்று பார்தபோது அவர் கண்ணுக்கு பரிடாலா ரவீந்திர தென்பட்டார்.

ரவீந்திரவை அழைத்து அந்த பகுதியின் சட்டமன்ற பிரதிநிதியாக போட்டியிட வேண்டிக்கொண்டார் என்.டி.யார்.

அவரும் ஒப்புக்கொண்டு சட்டமன்ற உறுப்பினராக போட்டியிட்டு மக்களால் தேர்ந்தெடுக்கப்பட்டார் பரிட்டாலா ரவீந்திரா.

என்.டி.ஆர் மந்திரி சபையில் மந்திரியானார் ரவீந்திரா.

பின்னர் அவரால் அப்பகுதி மக்களுக்கு நியாயம் கிடைக்கச் செய்தார்.மக்களும் அவரை தொடர்ந்து வெற்றிபெறச் செய்தனர்.

அவரின் அரசியல் வெற்றியை தாங்க முடியாத அவரின் எதிரிகளால் சுட்டு கொல்லப்பட்டார்.

ஆனால் அவரையும்,அவரது குடும்பத்தையும் அப்பகுதி மக்கள் அவரை கடவுளாக பார்கிறார்கள்.

அவருக்கு ஆந்திரா ,தெலுங்கானா, பகுதிகளில் அவருக்கு என்று ரசிகர்பட்டாலம் இருக்கின்றது.

பரிடால குடும்பம் மற்றும் அவரது தொண்டர்கள் சார்பாக பல்வேறு சேவா உதவிகாறியங்களு உதவிக்கொண்டு இருக்கின்றனர்.
**அவள் பெயர் தமிழரசி** என்பது 2010 ஆம் ஆண்டில் வெளிவந்த தமிழ்த் திரைப்படம். மீரா கதிரவனின் இயக்கத்தில் வெளிவந்த இத்திரைப்படத்தில் ஜெய், நந்தகி, தியானா, சு. தியடோர் பாஸ்கரன் மற்றும் பலர் நடித்துள்ளனர்.

திரைக்கதை
---------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

நாட்டுப்புறக் கலைகளின் நலிந்த வாழ்வைப் பின்புலமாகக் கொண்ட ஒரு காதல் கதை. தன் குடும்பத்தின் பட்டினியைப் பொருட்படுத்தாமல் தோல்ப்பாவைக் கூத்தை நடத்தி, அதைத் தன் உயிரைவிட மேலாய் நேசிக்கும் கதாபாத்திரமாக வருபவர் ஓவியர் வீர சந்தானம். கூத்தை நேசிக்கும் ஜோதியின் பால்ய கால நட்பு, வளர்பருவத்தில் காதலாகிறது. பள்ளி இறுதித் தேர்வில் மாவட்ட முதன்மை பெறுகிறாள் தமிழரசி. படிப்பில் கவனம் சிதறித் தோல்வியடைகிறான் ஜோதி. தமிழரசி தன்னை மதிக்கவே இல்லை என்கிற தாழ்வு மனப்பான்மையில் மன உளைச்சலடைகிறான். தவறான நண்பர்களின் ஆலோசனையினால் தமிழரசியைப் பாலியல் வல்லுறவுக்கு ஆட்படுத்துகிறான்.

இதன் எதிர் விளைவாகத் தமிழரசியின் படிப்பு, எதிர்காலம், கனவு என எல்லாம் தொலைந்து போகிறது. கர்ப்பமாகிறாள். தன் கர்ப்பத்திற்குக் காரணமானவனைக் காட்டிக் கொடுக்க மறுக்கிறாள். தன் தவறுக்கு வருந்தி தற்கொலைக்கு முயல்கிறான் ஜோதி. அப்போது கதவு தட்டப்படுகிறது. அவசர அவசரமாகக் கயிற்றையும், கருக்கருவாளையும் மறைத்து வைக்கிறான். அதைத் தமிழரசியின் தாய் பார்த்துவிடுகிறாள். நம்பிக்கைத் துரோகம் நுட்பமான அதிர்வாக மனதைத் தாக்குகிறது. இதன் எதிர்வினையாகத் தற்கொலை செய்துகொள்கிறாள் தமிழரசியின் அம்மா.

தன் தாயின் தற்கொலை குறித்தும், நிகழ்ந்த துரோகம் குறித்தும் குமுறி எழுகிறான் தம்பியாய் வரும் ஊனமுற்ற இளைஞன். ஜோதியை அடித்துத் துவம்சம் செய்கிறான். கண்காணாத தொலைவிற்கு சென்றுவிட்ட தமிழரசியைத் தேடி அலைந்து கண்டுபிடிக்கிறான் ஜோதி. கர்ப்பம் கலைத்து, உறவுகள் தொலைத்து, கலைகளின் பெயரால் பாலியல் தொழிலாளியாகி நிற்கிறாள் தமிழரசி. காதல் அற்றுப் போன தன் வாழ்வை அவனால் மீட்க முடியாது என்று மறுக்கிறாள். எந்தத் தவறினால் வாழ்க்கை திசை மாறியதோ அந்த ஆசையை நிறைவேற்றிக்கொண்டு போய்விடுமாறு கூறித் தன்னைத் தந்து, அவனைத் திருப்பி அனுப்புகிறாள். இருவரும் பின்னர் இணைகின்றனர்.

வெளியிணைப்புகள்
---------------

* அவள் பெயர் தமிழரசி

மேற்கோள்கள்
-----------

1. ↑  "The hide & seek in Tollywood!". .
2. ↑   வார்ப்புரு:Bare URL inline
3. ↑  "Aval Peyar Tamilarasi - All Songs - Download or Listen Free - JioSaavn". 2 November 2010. .
**காந்தி நினைவு நிறுவனம்** (*Gandhi Sangrahalaya, Patna*) அல்லது காந்தி ஸ்மாரக் சங்க்ரஹாலயா என்பது இந்திய மாநிலம் பீகாரில் அமைந்துள்ள ஒரு அருங்காட்சியகம் மற்றும் பொதுச் சேவை நிறுவனமாகும். இது மகாத்மா காந்தியின் வாழ்க்கை, கொள்கைகள் மற்றும் இந்தியாவின் விடுதலைப் போராட்டத்தின் போது பீகாரில் காந்தியின் பங்கைக் காட்டுகிறது. இது நாட்டில் உள்ள பதினொரு காந்தி அருங்காட்சியகங்களுள் ஒன்றாகும்.

வரலாறு
------

1948-ல் மகாத்மா காந்தி படுகொலை செய்யப்பட்ட பல ஆண்டுகளுக்குப் பிறகு, காந்திக்கு நினைவுச் சின்னங்களைக் கட்டுமாறு நாடு முழுவதும் இந்தியக் குடிமக்களுக்கு வேண்டுகோள் விடுக்கப்பட்டது. இந்தியாவின் ஏழை மற்றும் பணக்கார குடிமக்களின் பங்களிப்புகளின் உதவியுடன், மகாத்மா காந்தி தேசிய நினைவு அறக்கட்டளை என்ற பெயரில் ஒரு அறக்கட்டளை நிறுவப்பட்டது. இது பாட்னா சங்க்ரஹாலயா காந்தி மைதானத்தின் வடமேற்கு மூலையில் 1967-ல் நிறுவப்பட்டது.. சூலை 1971 வரை, ஐந்து அருங்காட்சியகங்கள் (அகமதாபாத், மதுரை, பைரக்பூர், மும்பை, பாட்னா) நிறுவப்பட்டன. இதன் பின்னர் பாட்னாவின் காந்தி சங்கரஹாலயா ஒரு தன்னாட்சி நிறுவனமாக இருந்து வருகிறது.

இந்த அருங்காட்சியகம் அமைதியான இடத்தில் அமைந்துள்ளது. இங்குப் புகைப்படங்கள், ஓவியங்கள், சிற்பங்கள், கையெழுத்துப் பிரதிகள் மற்றும் மேற்கோள்கள் அடங்கிய *பாபுஜியின் காட்சி வாழ்க்கை வரலாறு* உள்ளது. காந்தியின் வாழ்க்கையில் நடந்த அனைத்து முக்கிய நிகழ்வுகளும் இங்கே கூறப்பட்டுள்ளன. காந்தியின் வாழ்க்கையின் பல்வேறு கட்டங்களில் அவரது குழந்தைப் பருவத்தின் புகைப்படங்களைக் கொண்ட ஒரு பகுதியும் உள்ளது. இவரது அறையின் பிரதி ஒன்று அருங்காட்சியகத்தில் உள்ளது. இந்த கட்டிடத்தில் மகாத்மா காந்தியின் வாழ்க்கை தொடர்பான புத்தகங்கள், பத்திரிகை, இலக்கியம் மற்றும் ஒலி-ஒளி பொருட்கள் மற்றும் புத்தகக் கடை ஆகியவை அடங்கிய நூலகமும் உள்ளது.

மேலும் பார்க்கவும்
------------------

* *மகாத்மா காந்தியின்* சிலை, காந்தி மைதானம்
* பீகார் அருங்காட்சியகம்
* பன்னாட்டு அருங்காட்சியக நாள்
* பீகாரில் உள்ள அருங்காட்சியகங்களின் பட்டியல்

மேற்கோள்கள்
-----------

1. ↑  "The Telegraph — Calcutta (Kolkata) | Bihar | CM sets Satyagraha archive ball roll". Telegraphindia.com. 2011-04-11.. பார்த்த நாள்: 2014-05-28.
2. ↑  "Gandhi Museums, Ashrams and Libraries". Mkgandhi.org.. பார்த்த நாள்: 2014-05-28.
3. ↑  Kaminsky (2011-09-23). *India Today: An Encyclopedia of Life in the Republic [2 volumes]: An ... - Google Books*.. பார்த்த நாள்: 2014-05-28.
4. ↑  Peter Rühe. "MAHATMA — LIFE OF GANDHI, 1869-1948". Gandhiserve.org.. பார்த்த நாள்: 2014-05-28.
5. ↑  "Govt to provide fund for Gandhi Sangrahalaya — The Times of India". Timesofindia.indiatimes.com. 2011-01-30.. பார்த்த நாள்: 2014-05-28.
6. ↑  "Tribute to Gandhi". gandhisangrahalayapatna.org.. பார்த்த நாள்: 2014-05-28.
7. ↑  "Directorate of Museum — Page 4". Yac.bih.nic.in.. பார்த்த நாள்: 2014-05-28.
8. ↑  "Tribute to Gandhi". gandhisangrahalayapatna.org.. பார்த்த நாள்: 2014-05-28.
**தாய்க்குப் பின் தாரம்** 1956 ஆம் ஆண்டு வெளிவந்த தமிழ்த் திரைப்படமாகும். எம்.ஏ. திருமுகம் இயக்கத்தில் வெளிவந்த இத்திரைப்படத்தில் எம்.ஜி.ஆர், டி.எஸ். பாலைய்யா மற்றும் பலரும் நடித்திருந்தனர்.

தந்தையைப் போல் உலகிலே தெய்வம் உண்டோ பாடல்
-----------------------------------------

தந்தையைப் போல் உலகிலே தெய்வம் உண்டோ என்பது தேவர் பிலிம்ஸ்ஸின் முதற் படமான இத்திரைப்படத்தில் இடம்பெற்ற ஒரு தமிழ்ப் பாடல் ஆகும். இந்தப் பாடலை டி.எம். சௌந்தரராஜன் பாடியிருந்தார்.

பாடல் காட்சி
------------

தந்தை இறந்திருக்கும் போது பாடுவதாக இந்தப் பாடல் அமைந்துள்ளது.

பாடல் பற்றிய குறிப்பு
---------------------

ஒரு தாயின் அன்புக்கு இணையாக ஒரு தந்தையால் ஈடு கொடுக்க முடியாதென்றாலும் வாழ்க்கையின், வளர்ச்சியில் தந்தையின் பங்கும் அளப்பரியதே. தாயின் அன்பை உணர்ந்து கொள்ளும் அளவுக்கு தந்தையின் அன்பு பெரும்பாலும் உணர்ந்து கொள்ளப்படுவதில்லை. திரையுலகம் கூட இந்த விடயத்தில் கொஞ்சம் பாரபட்சமாகவே இருந்திருக்கிறது. தாயின் அன்பை மனசை உருக்கக் கூடிய வகையில் எத்தனையோ விதமாகப் பாடி வைத்த திரையுலகம் தந்தையின் அன்பை அவ்வளவாகப் பாடவில்லை. வழமையாக எம்.ஜி.ஆர். படங்களில் தாயை முன்னிறுத்தியே பாடல்கள் அமைந்திருக்கும். இப்படத்தில் சற்று வித்தியாசமாக தந்தையை முன்னிறுத்தி இப் பாடல் அமைந்துள்ளது. இப்பாடல் அவ்வளவாகப் பேசப்படவில்லை.

பாடல் வரிகள்
------------

தந்தையைப் போல் உலகிலே  

தெய்வம் உண்டோ  

ஒரு மகனுக்கு சர்வமும் அவனென்றால்  

விந்தை உண்டோ

அன்னையும் பிதாவும் முன்னறி தெய்வம்  

ஒளவையின் பொன்மொழி வீணா  

ஆண்டவன் போலே நீதியைப் புகன்றாள்  

அநுபவமே இதுதானா

உண்ணாமல் உறங்காமல்  

உயிரோடி மன்றாடி  

என் வாழ்வின் இன்பமே  

எதிர் பார்த்த தந்தை எங்கே?  

என் தந்தை எங்கே?  

கண்ணிமை போலே எனை வளர்த்தாரே  

கடமையை நான் மறவேனா  

காரிருள் போலே ----- பாழான சிதையில்  

கனலானார் விதிதானோ..!

வெளி இணைப்புகள்
---------------

* தாய்க்குப்பின் தாரம் காணொளி
**குட்டா** (Kutta) என்பது இந்தியாவின் கர்நாடக மாநிலத்தில் கோனிகொப்பாலுக்கு அருகிலுள்ள ஒரு சிறிய கிராமமாகும்.

அமைவிடம்
--------

குட்டா கேரள எல்லைக்கு அருகிலுள்ள மடிக்கேரி - மானந்தவாடி சாலையில் அமைந்துள்ளது.

தேசியப் பூங்காக்கள்
-------------------

குட்டா என்பது நாகர்ஹோல் தேசியப் பூங்காவின் நுழைவாயிலாகும். தொல்பேட்டி வனவிலங்கு சரணாலயமும் அருகிலேயே உள்ளது.

அஞ்சல் அலுவலகம்
---------------

குட்டாவுக்கு ஒரு அலுவலம் அலுவலகம் உள்ளது. அஞ்சல் குறியீட்டு எண் 571250.

சுற்றுலாத் தலங்கள்
------------------

குட்டாவுக்கு அருகிலுள்ள டாடா நிறுவனத்தின் தேயிலைத் தோட்டம்
ஊருக்கு அருகில் தண்ணீர் விளையாட்டு
குத்தாவிற்கு காவிரி ஆற்றைத் தவிர வேறு எந்த சுற்றுலா அம்சமும் இல்லை. ஆனால் இது குடகு மாவட்டத்தின் பல பிரபலமான சுற்றுலா தலங்களுக்கு மிக அருகில் உள்ளது.[]
[  ]
குட்டா அருகே ஒரு மலைப்பாங்கான பட்சி பாதாளம் என்ற இரு இடம் திருநெல்லி கோயிலிலிருந்து ஏழு கிலோமீட்டர் தூரத்தில் அமைந்துள்ளது. இங்கு மலையேறலாம். மலையடிவாரத்தில் பல பறவை இனங்கள் கொண்ட ஒரு குகை உள்ளது. குட்டா அமைதியான சூழ்நிலைக்கு பெயர் பெற்றது. எனவே இங்கு ஏராளமான தங்கும் விடுதிகள் உள்ளன. காட்டில் உள்ள இருப்பு அருவி குட்டாவிலிருந்து சிறுது தூரத்தில் அமைந்துள்ளாது. குட்டாவிலிருந்து சாலை கபினி உப்பங்கழிகள் மற்றும் எச்டி கோட் வரை செல்கிறது.

போக்குவரத்து
------------

குட்டா பேருந்து நிலையம் கர்நாடக பேருந்துகள் மற்றும் கேரள பேருந்துகள் இரண்டிற்கும் ஒரு முனையமாகும்.

மேற்கோள்கள்
-----------

1. ↑  "Pin Code: 571250, List of Post Offices, KODAGU, KARNATAKA Pincode.net.in". .
**எரித்ரோபிஜியா செம்பிட்டத் தில்லான்** (அறிவியல் பெயர்: *Cecropis daurica erythropygia*) என்பது செம்பிட்டத் தில்லானின் துணையினம் ஆகும். இது இந்தியாவில் காணப்படுகிறது.

விளக்கம்
--------

எரித்ரோபிஜியா செம்பிட்டத் தில்லானின் உடலின் மேற்பகுதி பளபளப்பான ஆழ்ந்த நீல நிறத்தில் இருக்கும். இதன் பிடரியில் செம்புழுப்புக் கறையைக் கொண்டதாகவும், பிட்டம் சிவந்த பழுப்பு நிறமாகவும் இருக்கும். இப்பறவை பறக்கும்போது இதன் பிட்டத்தில் உள்ள செம்பழுப்பு நன்றாகத் தெரியும். இதன் வால் நன்கு பிளவு பட்டதாக இருக்கும். உடலின் அடிப்பகுதி செம்மை தோய்ந்த வெண்மையாகச் சிறிய கரும் பழுப்புக் கோடுகள் நிறைந்ததாகக் காணப்படும்.

நடத்தை
------

இப்பறவை இந்தியாவில் பரவலாக காணப்படுகிறது. குறிப்பாக தென்னிந்தியா முழுவதும் காணப்படும். குளிர் காலத்தில் மிகுதியாகவும் மற்ற பருவங்களில் ஓரளவும் காண இயலும். இவற்றின் பழக்கவழக்கம் பிற தகைவிலான்களைப் போலவே ஆகும். இது உழவாரக் குருவி, புகைக் கறுப்பு நெடும்பாறைத் தகைவிலான் போன்றவற்றோடு சேர்ந்து மலைப் பள்ளத்தாகுகளில் திரியும்.

இனப்பெருக்கம்
-------------

எரித்ரோபிஜியா செம்பிட்டத் தில்லானின் பெப்ரவரி முதல் ஏப்ரல் வரை இனப்பெருக்கம் செய்கிறது. இது பாறைகளின் அடிப்பக்கம், பாலங்கள், வீட்டு முற்றம் ஆகியவற்றில் மண் உருண்டைகளைக் கொண்டு கோப்பை போல கூட்டினை அமைத்து அதில் நீண்ட் நுழைவாயிலையும் அமைக்கிறது. கூட்டில் மூன்று அல்லது நான்கு ஐந்து வரையிலான முட்டைகளை இடும். இதன் முட்டை வெண்மையாக எந்தக் கறைகளும் இன்றிக் காணப்படும். கூடு கட்டுவது, அடைக்காப்பது, குஞ்சுகளைப் பராமரிப்பது போன்ற்றறை ஆணும் பெண்ணும் இணைந்து மேற்கொள்கின்றன.

மேற்கோள்கள்
-----------

1. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 347.
**புரு** (Puru) என்பவர்கள் ஓர் இருக்கு வேத காலப் பழங்குடியினம் அல்லது பழங்குடியினங்களின் கூட்டமைப்பு ஆவர். இவர்கள் அண். பொ. ஊ. மு. 1700 முதல் பொ. ஊ. மு. 1400 வரையிலான காலத்தில் அமைந்திருந்தனர். புரு பழங்குடியினத்தில் பல்வேறு பிரிவுகள் இருந்தன. அவற்றில் ஒரு பிரிவினர் பாரதர்கள் ஆவர். பெரும்பாலான இருக்கு வேதத்தில் இரு முக்கியமான பழங்குடியினங்களாகப் புருக்களும், பாரதர்களும் திகழ்கின்றனர். பாரதர்களின் மன்னர் சுதாசுவுக்கு எதிராகப் பல பிற குழுக்களைப் புருக்கள் கூட்டணி வைத்து எதிர்த்தனர். ஆனால், பத்து மன்னர்களின் போரில் தோற்கடிக்கப்பட்டனர்.

குறிப்புகள்
-----------

1. ↑  Erdosy, George; Witzel, Michael (1995). *Language, Material Culture and Ethnicity. The Indo-Aryans of Ancient South Asia: Rgvedic history: poets, chieftains and politics*. De Gruyter. பக். 237–242.

மேற்கோள்கள்
-----------

* Kosambi, Damodar Dharmanand (1966). *Ancient India: A History of its Culture and Civilisation*. Delhi: Pantheon Books. பக். 81–83. .
* Prakash, Buddha (1964). *Political and Social Movements in Ancient Panjab*. Delhi, Patna, Varanasi: M. Banarsidass. .
இலங்கையில் பிரசித்திபெற்ற முருகன் திருத்தலமான கதிர்காமத்திற்கு அண்மையில் செல்லக் கதிர்காமம் பிள்ளையார் ஆலயம் அமைந்துள்ளது. இது கதிர்காமம் தலத்திருந்து 3 கிலோமீட்டர் தூரத்திலுள்ளது.

காடு
----

இந்த ஊர் யானைக் காட்டின் நடுவே காட்சி தருகிறது. இங்கே திருவிழா காலங்களின்றி வேறு நாட்ளில் மக்கள் போக்குவரத்து கிடையாது.

விநாயகர்
--------

இங்குள்ள விநாயகரை ஆட்காட்டிப் பிள்ளையார் என்றழைக்கின்றனர்.

மாணிக்க கங்கை
-------------

இங்கே மாணிக்க கங்கை தெள்ளத்தெளிவாய் ஓடி வளப்படுத்துகின்றது. பக்தர்கள் மாணிக்க கங்கையில் நீராடி செல்லக்கதிர்காமத்திலுள்ள விநாயகப் பெருமானை வழிபட்டு பின் ஏழுமலையானைத் தரிசிக்க கதிரமலையேறும் வழக்கம் பின்பற்றப்படுகிறது.

சான்றாதாரங்கள்
--------------

1. 1 2  "The Story of Kataragama - Sella Kataragama". kataragama.org (ஆங்கிலம்). 2016.. பார்த்த நாள்: 2016-11-17.
2. ↑  "Sella Kataragama Temple". www.srisalike.com (ஆங்கிலம்). 2014.. பார்த்த நாள்: 2016-11-17.
3. 1 2 3  மணி.மாறன், கதிர்காம மாலை, The Journal of the Thanjavur Maharaja Serfoji's Sarasvati Mahal Library and Research Centre, 2016, Vol.LVI, பருவ இதழ் 7, பக்.1-8
**சனிவார சந்தை** (Shanivarsanthe) என்பது இந்திய மாநிலமான கர்நாடகாவின் குடகு மாவட்டத்தில் உள்ள ஒரு சிறிய நகரமாகும். இதன் வடகிழக்கில் சோமவாரப்பேட்டை வட்டம் அமைந்துள்ளது. இங்குள்ள மக்கள் கன்னடம், குடகு மொழி, துளு, பியரி, இந்தி மற்றும் ஆங்கிலம் போன்ற மொழிகளை பேசுகிறார்கள்.

தாவரங்களும், விலங்கினங்களும்
----------------------------

காப்பி, நெல் மசாலாப் பொருட்கள் போன்றவை இப்பகுதியின் முக்கிய பயிர்களாகும். மிளகு, ஏலம் , இஞ்சி போன்ற பிற காய்கறிகளும் இங்கு விளைவிக்கப்படுகின்றன. மேலும் இது வெள்ளி ஓக் மரத்தை வளர்ப்பதில் பிரபலமானது.

மக்கள்
------

இந்த நகரத்தில் இந்துக்களும், முஸ்லிம்களும், கிறிஸ்தவர்களும் உள்ளனர். அதே சமயம் பில்வாக்கள், செட்டிகள், வொக்கலிகர்கள், வீர சைவர்கள், குடகு மக்கள் ஆகியோரும் இங்கு வசிக்கின்றனர். முஸ்லிம்களிடையே உருதுவும், பியரியும் பேசப்படுகின்றன.

குறிப்பிடத்தக்க நபர்கள்
-----------------------

* கே.எம்.கரியப்பா, இந்திய இராணுவத்தின் முதல் தளபதி இங்கு பிறந்தார்.

மேற்கோள்கள்
-----------

1. ↑

மேலும் காண்க
------------

* மடிக்கேரி
* சோம்வாரப்பேட்டை
* மங்களூர்
* விராசுப்பேட்டை
**சி. என். லட்சுமிகாந்தன்**, இந்து நேசன், சினிமாத் தூது உள்ளிட்ட மஞ்சள் பத்திரிகைகளின் ஆசிரியராக இருந்தவர். திரைப்பட நடிகர், நடிகைகள் பற்றி தமிழில் ஆபாசமாக எழுதி அதன் காரணமாகவே கொலை செய்யப்பட்டவர்.

சினிமாத் தூது
-------------

முதன்மைக் கட்டுரை: சினிமாத் தூது
சினிமாத் தூது, தமிழில் முதல் முதலாக வெளிவந்த மஞ்சள் பத்திரிகையாகக் கருதப்படுகிறது. இரண்டாம் உலகப் போரின் போது ஏற்பட்ட காகிதப் பற்றாக்குறையால் இவ்விதழுக்கு அனுமதி மறுக்கப்பட்டது. அரசுக்குத் தெரியாமல் இவ்விதழ் சி. என். லட்சுமிகாந்தனால் தொடர்ந்து நடத்தப்பட்டு வந்தது.

இந்து நேசன்
-----------

முதன்மைக் கட்டுரை: இந்து நேசன்
சினிமாத் தூது, அரசாங்கத்தால் மூடப்பட்ட பிறகு அதுவரையில் நல்ல முறையில் நடந்து வந்த இந்து நேசன் பத்திரிகையில், திரைப்பட நடிகர், நடிகைகள் பற்றி தமிழில் ஆபாசமாக எழுதத் தொடங்கினார்.

கொலை வழக்கு
-----------

முதன்மைக் கட்டுரை: லட்சுமிகாந்தன் கொலை வழக்கு
8-11-1944 அன்று, சென்னை புரசவாக்கத்தில் கத்தியால் குத்தப்பட்டு, 9-11-1944 அன்று உயிரிழந்தார்.

குறிப்புகளும் மேற்கோள்களும்
---------------------------

1. ↑  "சினிமா கிசு கிசு வளர்ந்த கதை…".. பார்த்த நாள்: மார்ச் 20, 2014.
2. ↑  "Agathiyar-Groups".. பார்த்த நாள்: மார்ச் 20, 2014. 
[*தொடர்பிழந்த இணைப்பு*]
3. ↑  தியாகராஜ பாகவதர், என்.எஸ்.கே.வை சிறைக்கு அனுப்பிய லட்சுமிகாந்தன் கொலை எப்படி நடந்தது?
வித்யா ஜோதி **ஆறுமுகம் விஸ்வலிங்கம் மயில்வாகனம்**, OBE (13 நவம்பர் 1906 – 25 மார்ச் 1987) என்பவர் ஒரு முன்னணி இலங்கைத் தமிழ் இயற்பியலாளரும், கல்வியாளரும் ஆவார். இவர் இலங்கைப் பல்கலைக்கழகத்தின் அறிவியல் பீடத்தின் தலைவராகப் பணியாற்றினார்.

ஆரம்பகால வாழ்க்கை மற்றும் குடும்பம்
-----------------------------------

மயில்வாகனம் 1906 நவம்பர் 16 ஆம் நாள் பிறந்தார். இவர் 
வட இலங்கையில் உள்ள சுதுமலையைச் சேர்ந்த ஆறுமுகம் விசுவலிங்கத்தின் மகன் ஆவார். யாழ்ப்பாணம் மத்திய கல்லூரி, கொழும்பு புனித பெனடிக்ட் கல்லூரி மற்றும் கொழும்பு றோயல் கல்லூரியில் ஆகியவற்றில் கல்வி பயின்றார். இலங்கை பல்கலைக்கழகக் கல்லூரியில் சேர்ந்த இவர், 1923 இல் இளம் அறிவியலில் முதல் வகுப்பில் சிறப்புப் பட்டம் பெற்றார். பின்னர் இவர் 1924 இல் கேம்பிரிட்ஜ் இம்மானுவேல் கல்லூரியில் சேர்ந்தார், 1928 இல் இயற்கை அறிவியல் டிரிபோசில் முதுகலை சிறப்புப் பட்டம் பெற்று, 1938 இல் கேம்பிரிட்ஜில் முனைவர் பட்டம் பெற்றார்.

மயில்வாகனத்திற்கு கஜானந்தன், நந்தகுமார் என்ற மகன் இருந்தனர். மயில்வாகனம் பக்திமிக்க இந்து ஆவார்.

பணி
---

பல்கலைக்கழகத்திற்கு பிறகு மயில்வாகனம் 1932 இல் இயற்பியலில் விரிவுரையாளராக இலங்கை பல்கலைக்கழக கல்லூரியில் சேர்ந்தார். இவர் 1939 இல் இயற்பியல் பேராசிரியரானார் மற்றும் 1948 மற்றும் 1954 க்கு இடையில் இலங்கைப் பல்கலைக்கழகத்தின் அறிவியல் துறையின் துறைத்தலைவராக பணியாற்றினார். நிக்கோலஸ் ஆட்டிகல துணை வேந்தராக இருந்தபோது பல சந்தர்ப்பங்களில் இவர் துணைவேந்தராக செயல்பட்டார். இவர் 1966 இல் ஓய்வு பெற்றார்.

1949 ஆம் ஆண்டு பிறந்தநாள் மரியாதையில் மயில்வாகனம் பிரித்தானிய பேரரசின் ஆணை அதிகாரி என்ற கௌரவத்தைப் பெற்றார். 1985 இல் வித்யா ஜோதி விருதைப் பெற்றார்.

மயில்வாகனம் இலங்கை அறிவியல் முன்னேற்ற சங்கத்தின் தலைவராகவும் இலங்கை பல்கலைக்கழக மானியங்கள் ஆணைக்குழு மற்றும் அடிப்படைக் கற்கைகள் நிறுவகத்தின் ஆளுநர் சபையின் உறுப்பினராகவும் இருந்தார்.  கொழும்பு பல்கலைக்கழகம் (டிசம்பர் 1980) மற்றும் யாழ்ப்பாணப் பல்கலைக்கழகம் ஆகியவற்றிலிருந்து மதிப்புறு முனைவர் பட்டங்களைப் பெற்றார்.  கொழும்பு பல்கலைக்கழகம் தனது வருடாந்த விருதுகளில் ஒன்றிற்கு மயில்வாகனத்தின் பெயரை சூட்டியுள்ளது.

இறப்பு
------

மயில்வாகனம் 25 மார்ச் 1987 அன்று இறந்தார்.

மேற்கோள்கள்
-----------

1. 1 2 3 4 5 6 7 8 9 10 11  "Prof. A. W. Mailvaganam remembered". *Daily News (Sri Lanka)*. 18 November 2005. Archived from the original on 19 ஜூன் 2013. .
2. 1 2 3 4 5  Sonnadara, D. U. J.. "Vidyajothi Professor A.W. Mailvaganam". Institute of Physics, Sri Lanka. .
3. 1 2 3 4 5 6  Arumugam, S. (1997). *Dictionary of Biography of the Tamils of Ceylon*. பக். 96–97. .
4. ↑  Siriwardene, P. P. G. L. (22 February 2001). "Mailvaganam and his place in the sphere of education". *தி ஐலண்டு (இலங்கை)*. Archived from the original on 4 மார்ச் 2016. .
5. ↑  "Fourth Supplement". *The London Gazette* (38631): 2835. 3 June 1949. .
6. ↑  "Honorary Degrees". கொழும்புப் பல்கலைக்கழகம். Archived from the original on 2013-06-03. .
7. ↑  "Mailvaganam Memorial Award in Physics (1987)". கொழும்புப் பல்கலைக்கழகம். . 
[*தொடர்பிழந்த இணைப்பு*]
**கிழக்கத்திய தகைவிலான்** (அறிவியல் பெயர்: *Hirundo rustica gutturalis*) என்பது தகைவிலானின் துணையினம் ஆகும். இப்பறவைகள் இமயமலையிலும், கிழக்காசியாவிலும் இனப்பெருக்கம் செய்கின்றன. இந்தத் துணையினத்தை 1786 இல் ஜியோவானி அன்டோனியோ ஸ்கோபோலி விவரித்தார்.

விளக்கம்
--------

கிழக்கத்திய தகைவிலான் தோற்றத்திலும் பழக்கவழக்கத்திலும் ரசுடிகா தகைவிலானை ஒத்தது. இது அளவில் சற்று சிறியதாக இருப்பதாலும் தொண்டையில் உள்ள செம்பழுப்பு நிறத்தைச் சுற்றி அமைந்துள்ள கருப்புவளையம் நடுவில் முறிந்திருப்பதாலும் இது ஒரு தனி துணையினமாக வகைப்படுத்தபட்டுள்ளது.

பரவலும் வாழிடமும்
-----------------

நடு மற்றும் கிழக்கு இமயமலையில் இனப்பெருக்கம் செய்யும் தகைவிலான்கள் கிழக்கத்திய தகைவிலான் கிளையினத்தில் சேர்க்கப்பட்டுள்ளன. இருப்பினும் இந்த துணையினமானது முதன்மையாக யப்பானிலும், கொரியாவிலும் இனப்பெருக்கம் செய்கிறது. கிழக்காசியவில் இனப்பெருக்கம் ஆகும் பறவைகள் குளிர்காலத்தில் வெப்பமண்டல ஆசியா முழுவதும் குறிப்பாக இந்தியா மற்றும் இலங்கைக்கும் கிழக்கே இந்தோனேசியா மற்றும் நியூ கினி வரை வலசை போகின்றன. இவை தென்னிந்தியாவுக்கும் வலசை வந்து கூட்டம் கூட்டமாக திரியக் காணலாம். கடற்கரை சார்ந்த பகுதிகளில் எங்கும் காண இயலும்.

மேற்கோள்கள்கள்
--------------

1. ↑  Edward C. Dickinson; Eck, Siegfried; Christopher M. Milensky (2002). "Systematic notes on Asian birds. 31. Eastern races of the barn swallow *Hirundo rustica* Linnaeus, 1758". *Zoologische Verhandelingen, Leiden* **340**: 201–203. பன்னாட்டுத் தர தொடர் எண்:0024-1652.. பார்த்த நாள்: 24 November 2007.
2. ↑   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 344-345.
3. ↑  Whistler, H (1937). "The breeding Swallow of the Western Himalayas". *Ibis* **79** (2): 413–415. doi:10.1111/j.1474-919X.1937.tb02182.x.
4. ↑  Whistler, H (1940). "The Common Swallow *Hirundo rustica rustica* in Ceylon". *Ibis* **82** (3): 539. doi:10.1111/j.1474-919X.1940.tb01671.x.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27624530
* AFD: Hirundo\_(Hirundo)\_rustica\_gutturalis
* GBIF: 5230792
* iNaturalist: 505827
* ITIS: 178451
* என்.சி.பி.ஐ: 768645

 |